b'\n_START_ARTICLE_\nTransdermalni obli\xc5\xbe\n_START_PARAGRAPH_\nTr\xc3\xa1nsderm\xc3\xa1lni obl\xc3\xad\xc5\xbe (tudi tr\xc3\xa1nsderm\xc3\xa1lni terap\xc3\xa9vtski sist\xc3\xa9m) je obli\xc5\xbe, ki se prilepi na nepo\xc5\xa1kodovano ko\xc5\xbeo za dostavo zdravilnih u\xc4\x8dinkovin v sistemski krvni obtok skozi ko\xc5\xbeo. So upogljive farmacevtske oblike razli\xc4\x8dnih velikosti, ki vsebujejo eno ali ve\xc4\x8d u\xc4\x8dinkovin ter pomo\xc5\xbene snovi, na primer stabilizatorje, solubilizatorje in snovi, ki pod pritiskom omogo\xc4\x8di adhezijo na ko\xc5\xbeo. Transdermalna dostava u\xc4\x8dinkovin predstavlja alternativo peroralnemu ali parenteralnemu dajanju u\xc4\x8dinkovin.'